อาการคือปวดท้องน้อย และมีฤดูขาวเยอะ อาการปวดท้องเป็นบางครั้ง แต่ฤดูขาวมีเกือบทุกวัน ช่วงแรกที่เป็นก็มีไม่เยอะ แต่มาช่วง 3 เดือนหลังเริ่มมาเยอะ มีอาการคันด้วยค่ะ ลักษณะของฤดูขาว ออกมาเหมือนก้อนแป้งเปียก คล้ายนมบูด สีออกขาวขุ่นหรือบางครั้งเหลืองนิดๆ และในช่วง 1 เดือนหลังมานี่มีอาการ ฉี่ขัดบ้างแต่ไม่บ่อย หนูเป็นปวดท้องกับมีฤดูขาวแบบนี้มาเกือบ 2 ปีแล้วค่ะ อาการเหล่านี้อันตรายไหมคะ และอยู่ในระดับไหนคะ
สวัสดีค่ะ หากมีอาการปวดท้องน้อยร่วมกับมีอาการตกขาวปริมาณมาก มาเป็นเวลานาน อาจเกิดจากมีมดลูกอักเสบ หรืออุ้งเชิงกรานอักเสบ ซึ่งคือการอักเสบติดเชื้อในมดลูก รวมถึงท่อนำรังไข่ รังไข่ และภายในช่องท้องน้อย โดยเกิดจากการติดเชื้อแบคทีเรียได้หลายชนิด เชื้อเหล่านี้จะแพร่กระจายมาจากช่องคลอดหรือปากมดลูกสาเหตุของการติดเชื้อแบคทีเรียนั้น อาจเกิดจากเชื้อโรคติดต่อทางเพศสัมพันธ์ เช่น เชื้อหนองใน เชื้อคลาไมเดีย เชื้อมัยโคพลาสมา เป็นต้น หรือเป็นเชื้อที่อยู่ในช่องคลอดเองก็ได้ ซึ่งโดยปกติแบคทีเรียในช่องคลอด เป็นชนิดที่ไม่เป็นอันตรายอาศัยอยู่ แต่เมื่อเข้าไปในส่วนอื่น ๆ ของร่างกาย ก็จะทำให้เกิดการอักเสบได้สำหรับอาการปัสสาวะขัด ก็เป็นอาการที่พบร่วมได้ในมดลูกอักเสบนอกจากนี้อาการตกขาวและปวดท้องน้อย ยังอาจเกิดจากสาเหตุอื่นๆ เช่น การกินยาฮอร์โมน ซึ่งรวมถึงยาสตรี สมุนไพรและอาหารเสริมต่างๆ เป็นต้น หรืออาจเกิดจากมะเร็งปากมดลูก มะเร็งเยื่อบุโพรงมดลูก เป็นต้น แต่มักมีอาการเลือดออกผิดปกติร่วมด้วยอย่างไรก็ตาม หากมีตกขาวที่มีลักษณะคล้ายแป้งเปียก หรือนมบูด และมีอาการคันดังกล่าว อาจเกิดจากมีการติดเชื้อราในช่องคลอดร่วมด้วยได้ดังนั้น แนะนำให้ไปพบสูติ-นรีแพทย์เพื่อตรวจและรักษาค่ะ หากปล่อยทิ้งไว้นาน อาจยิ่งทำให้การรักษายากขึ้นมาได้